Tomàquet - Tot sobre com cultivar-los | Vidautonoma
Mesos de cultiu: 7
Gran aportació nutricional, tonificant, diürètic, bo per a la vista, preveu problemes cardíacs i de càncer.
Molt utilitzat per a amanides, on dóna color i alegria. També triturat en salses, tipus sofregit.
La tomaquera és una planta exigent, de fulles llargues, tiges gruixudes i fruits sucosos, l’aigua és fonamental per al seu funcionament. Requereix de regs freqüents i sobretot abundants.
Hem de tenir en compte dues podes diferents, per una banda, quan la planta ja és gran cal treure les fulles de la part inferior, deixant els primers 30-40cm de tija nuus. I per altre banda, ens hem de fixar en les “aixelles” que es fan entre la tija principal i les secundàries, allà hi apareixen uns brots que haurem de treure, no donen fruit i només treuen energia a la planta.
La planta de la tomaquera fa una ombra densa i és molt alta, per això, un cop adulta, no haurem de patir per les males herbes. Però quan l’hem plantat recentment si caldrà arrencar les males herbes que trobem més a la vora.
Com ja sabem, els fruits són molt pesats i la planta, de forma natural, aniria arrossegant-se per terra, d’aquesta manera produiria menys i els fruits es podrien podrir. Per això cal lligar canyes de quatre en quatre formant una piràmide i col·locant una tomaquera a cada cantonada. A mesura que passa el temps anem lligant la tija principal a la canya, sense lligar molt fort el cordill.
El trasplant en la tomaquera és freqüent, ja que al començar amb petites llavors, no sabem si ens sortirà cap, una o vàries tomaqueres. Així doncs es recomana fer planter de tomaquera i trasplantar un cop tinguem les plantes amb 5 o 6 fulles.
Quan el tomàquet ja comença a tacar-se de color vermell ja el podem collir, però podem esperar fins que estigui del tot vermell intens, segons per a que el vulguem.
I després? Només cal que revisem si hi ha alguna part podrida per treure-la abans que s’extengui, aquests ens els menjarem els primers.
Llavors/forat: 2-3
0.5cm de fons – 40cm sep.
Bon drenatge i rica en M.O.
Temp.: 20-30 ºC
Diàmetre:0.5-0.75m
Alçada: 1-2m
Vol. Terra: 30 L/planta
Aranya Roja Evitar excessos de nitrogen. Eliminar males herbes i restes vegetals. Desinfectar abans del cultiu. Apareix un puntejat i/o taquetes de color groc a la part superior de la fulla, per la part de sota podem veure l’aranya. Poden arribar a secar la planta, tot i que el més comú és que en retardin el creixement per la falta d’energia.
Mosca Blanca Trampes de color groc. No associar cultius. No abonar brots joves. Malles “antimosquits”. Oli de Nim Planta menys vigorosa, fulles cobertes de un líquid similar a la mel, fulles grogoses i/o caigudes.
Tuta absoluta Netejar zona. Arrencar i cremar plantes afectades. Rotació de Cultius. Galeríes i perforacions als fruits i a les fulles.
El tomàquet ens el podem menjar directament en amanides, deixar-lo un temps mentres va madurant i utilitzar-lo en sofregits o el podem fer en conserva on ens durarà com a mínim fins la següent collita.